L 159/4
BG
Официален вестник на Европейския съюз
14.6.2022 г.
(6)
През м. май и юни 2022 г. бяха констатирани няколко огнища на африканска чума по свинете при диви свине в провинция Саксония в Германия в област, понастоящем включена като ограничителна зона II в приложение I към Регламент за изпълнение (ЕС) 2021/605, разположена в непосредствена близост до област в провинция Бранденбург в Германия, понастоящем включена като ограничителна зона I в посоченото приложение.
Тези нови огнища на африканска чума по свинете при диви свине представляват повишена степен на риск, което следва да бъде отразено в посоченото приложение.
Съответно тази област в провинция Бранденбург, понастоящем включена като ограничителна зона I в посоченото приложение, която е в непосредствена близост до областта, включена в ограничителна зона II в провинция Саксония и засегната от тези неотдавнашни огнища на африканска чума по свинете, следва да бъде включена като ограничителна зона II в посоченото приложение, вместо като ограничителна зона I в него, а също така е необходимо да бъдат определени наново определените към момента граници на ограничителна зона I, за да се вземат предвид тези неотдавнашни огнища.
(7)
През м. май и юни 2022 г. бяха констатирани също така няколко случая на африканска чума по свинете при диви свине в провинция Саксония в Германия в област, която понастоящем е посочена като ограничителна зона II в приложение I към Регламент за изпълнение (ЕС) 2021/605, разположена в непосредствена близост до области, понастоящем посочени като ограничителни зони I от него.
Тези нови огнища на африканска чума по свинете при диви свине представляват повишена степен на риск, което следва да бъде отразено в посоченото приложение.
Съответно тази област, понастоящем включена като ограничителна зона I в посоченото приложение, която е в непосредствена близост до областта, включена в ограничителна зона II в провинция Саксония и засегната от тези неотдавнашни огнища на африканска чума по свинете, следва да бъде включена като ограничителна зона II в посоченото приложение, вместо като ограничителна зона I в него, а също така е необходимо да бъдат определени наново определените към момента граници на ограничителна зона I, за да се вземат предвид тези неотдавнашни огнища.
(8)
Освен това през юни 2022 г. беше констатирано огнище на африканска чума по свинете при дива свиня в регион Dolnośląskie в Полша, в област, която понастоящем е включена като ограничителна зона в приложение I към Регламент за изпълнение (ЕС) 2021/605.
Този нов случай на африканска чума по свинете при дива свиня представлява повишена степен на риск, което следва да бъде отразено в посоченото приложение.
Съответно тази област в Полша, която понастоящем не е включена като ограничителна зона в посоченото приложение, но е засегната от това неотдавнашно огнище на африканска чума по свинете, следва да бъде включена като ограничителна зона II в посоченото приложение, а също така е необходимо да бъдат определени наново определените към момента граници на ограничителна зона I, за да се вземе предвид това неотдавнашно огнище.
(9)
Също така през юни 2022 г. беше установен случай на африканска чума по свинете при дива свиня в регион Wielkopolskie в Полша, в област, която понастоящем е включена като ограничителна зона I в приложение I към Регламент за изпълнение (ЕС) 2021/605.
Този нов случай на африканска чума по свинете при дива свиня представлява повишена степен на риск, което следва да бъде отразено в посоченото приложение.
Съответно тази област в Полша, понастоящем включена като ограничителна зона I в посоченото приложение, следва да бъде включена като ограничителна зона II в същото приложение вместо като ограничителна зона I в него, а също така е необходимо да бъдат определени наново определените към момента граници на ограничителна зона I, за да се вземе предвид това неотдавнашно огнище.
(10)
Освен това през юни 2022 г. бяха констатирани два случая на африканска чума по свинете при отглеждани свине в регион Wielkopolskie в Полша в област, която понастоящем е посочена като ограничителна зона II в приложение I към Регламент за изпълнение (ЕС) 2021/605.
Тези нови огнища на африканска чума по свинете при отглеждани свине представляват повишена степен на риск, което следва да бъде отразено в посоченото приложение.
Съответно тази област в Полша, понастоящем включена като ограничителна зона II в посоченото приложение, следва да бъде включена като ограничителна зона III в същото приложение вместо като ограничителна зона II в него, а също така е необходимо да бъдат определени наново определените към момента граници на ограничителна зона II, за да се вземат предвид тези неотдавнашни огнища.
(11)
След тези неотдавнашни огнища на африканска чума по свинете при диви свине в Германия и Полша и при отглеждани свине в Полша и предвид настоящата епидемиологична обстановка по отношение на африканската чума по свинете в Съюза, определените зони в посочените държави членки бяха преразгледани и актуализирани.
Освен това бяха преразгледани и актуализирани въведените мерки за управление на риска.
Тези промени следва да бъдат отразени в приложение I към Регламент за изпълнение (ЕС) 2021/605.
(12)
Също така, като се има предвид ефективността на мерките за контрол на болестта африканска чума по свинете при отглеждани свине в ограничителни зони III, посочени в приложение I към Регламент за изпълнение (ЕС) 2021/605, които се прилагат в Полша в съответствие с Делегиран регламент (ЕС) 2020/687 на Комисията, и по-специално мерките, предвидени в членове 64, 65 и 67 от него, и в съответствие с мерките за ограничаване на риска от африканска чума по свинете, определени в кодекса на OIE, някои зони в регионите Warmińsko - Mazurskie и Lubuskie в Полша, които понастоящем са посочени като ограничителни зони III в приложение I към Регламент за изпълнение (ЕС) 2021/605, следва вече да бъдат посочени като ограничителни зони II в същото приложение, тъй като през последните дванадесет месеца няма огнища на африканска чума по свинете при отглеждани и диви свине в посочените ограничителни зони III. Ограничителните зони III вече следва да бъдат включени в списъка като ограничителни зони II, като се вземе предвид настоящата епидемиологична обстановка във връзка с африканската чума по свинете.